Διαχείριση τοξικών και επικίνδυνων αποβλήτων στην Ελλάδα – Υφιστάμενη κατάσταση – Προτεινόμενες δράσεις:
Creators: name: Ταβλαρίδης, Δημόκριτος Νικολάου
Publisher: name: Aristotle University of Thessaloniki
Year: 2013
Subjects: επικίνδυνα
απόβλητα
διαχείριση
hazardous
waste
management

description: Όλες οι ανθρώπινες δραστηριότητες παράγουν απόβλητα. Τα απόβλητα αυτά πρέπει να διαχειριστούν με ασφάλεια και κεντρικό γνώμονα την προστασία της ανθρώπινης υγείας και του περιβάλλοντος εν γένει. Στην Ελλάδα τα επικίνδυνα απόβλητα αποτελούν ένα μικρό ποσοστό της συνολικά παραγόμενης ποσότητας αποβλήτων με τις μεγαλύτερες όμως και δυσμενέστερες επιπτώσεις όταν αυτά δεν διαχειρίζονται σωστά. Η προέλευση τους οφείλεται κατά κύριο λόγο στη βιομηχανική δραστηριότητα που αποτελεί τον μεγαλύτερο παραγωγό επικίνδυνων αποβλήτων. Τα διαθέσιμα επίσημα στοιχεία για τις παραγόμενες ποσότητες έως σήμερα έχουν ως έτος αναφοράς το 2004. Έχουν παρέλθει σχεδόν δέκα χρόνια από τότε χωρίς να έχει γίνει ενημέρωση και επικαιροποίηση των στοιχείων που να αποτυπώνει την υφιστάμενη κατάσταση. Στην παρούσα ερευνητική εργασία έγινε προσπάθεια ενημέρωσης σχετικά με την παραγωγή επικίνδυνων αποβλήτων στην Ελλάδα και τις πρακτικές διαχείρισης. Η σωστή αντιμετώπιση του προβλήματος της ορθολογικής διαχείρισης των επικίνδυνων αποβλήτων προϋποθέτει γνώση των παραγόμενων ποσοτήτων, των ιστορικά αποθηκευμένων καθώς και των διαθέσιμων πρακτικών διαχείρισης τους είτε πρόκειται για εργασίες διάθεσης είτε για εργασίες αξιοποίησης. Προσπάθεια άντλησης στοιχείων σχετικά με το αντικείμενο της εργασίας πραγματοποιήθηκε από όλους τους εμπλεκόμενους φορείς. Το Υπουργείο Περιβάλλοντος και Κλιματικής Αλλαγής, τις αδειοδοτημένες επιχειρήσεις διαχείρισης επικίνδυνων αποβλήτων, είτε πρόκειται για συλλογή και μεταφορά είτε για αποθήκευση επικίνδυνων αποβλήτων. Παράλληλα παρουσιάζονται οι υφιστάμενες πρακτικές διαχείρισης ενώ αξιοποιήθηκαν αποτελέσματα ερευνών της Ελληνικής Στατιστικής Αρχής σχετικά με την παραγωγή και διαχείριση αποβλήτων. Το κενό στην ενημέρωση των στοιχείων είναι μεγάλο και η αξιοπιστία των υπαρχόντων είναι αμφισβητήσιμη. Οι παραγωγοί δεν ανταποκρίνονται στις υποχρεώσεις τους που απορρέουν από τη κείμενη νομοθεσία, ενώ οι αρμόδιοι φορείς της πολιτείας αδρανούν σε ένα μεγάλο περιβαλλοντικό και υγειονομικό πρόβλημα. Πρόσφατα παραδείγματα και πρακτικές της σύγχρονης βιομηχανικής δραστηριότητας αποδεικνύουν όχι τόσο το νομοθετικό κενό αλλά την έλλειψη βούλησης και την αδράνεια στην αντιμετώπιση ενός προβλήματος αποφασιστικά προτού οι δυσάρεστες επιπτώσεις αποκτήσουν χαρακτήρα μη αναστρέψιμο.
description: All human activities produce waste. These waste must be managed securely with the guiding principle of protecting human health and the environment in general. In Greece hazardous waste represents a small percentage of the total quantity of waste generated with the larger and most adverse effects when not properly managed. Their origin is mainly due to industrial activity which is the largest producer of hazardous waste. The available official data on quantities produced to date have as reference the year 2004. Almost ten years have passed since the data reflecting the current situation have been updated. This research work represents an effort to update any information on the generation of hazardous waste in Greece and management practices. Proper treatment of the problem of rational management of hazardous waste requires knowledge of the quantities produced, the historically stored and the available management practices whether for disposal or recovery. Efforts to find information on the scope of the work was carried out in all stakeholders. The Ministry of Environment and Climate Change, the licensed enterprises managing hazardous waste, whether collection and transportation or storage of hazardous waste. The existing management practices and utilized survey results of the Greek Statistical Authority on production and waste management is presented alongside. The data updating gap is great and the reliability of existing is questionable. The producers did not meet their obligations under the legislation, while the responsible state agencies stalled in a major environmental and health problem. Recent examples and practices of modern industrial activity show not so much the loophole but the reluctance and inaction in addressing a problem decisively before the inconveniences qualify irreversible.